**ROMÂNIA PROIECT**

**JUDEȚUL MUREȘ (nu produce efecte juridice)\***

**CONSILIUL LOCAL MUNICIPAL TÂRGU MUREȘ**

**APROBAT**

**PRIMAR**

**SOOS ZOLTAN**

**H O T Ă R Â R E A nr.\_\_\_\_\_\_**

**din\_\_\_\_\_\_\_\_\_\_\_\_\_\_\_\_ 2020**

**privind înființarea comisiei de avizare a cererilor de organizare a adunărilor publice la nivelul Consiliului Local Municipal Târgu Mureș**

***Consiliul local municipal Târgu Mureș, întrunit în ședință ordinară de lucru***;

Luând act de referatul de aprobare nr. 12626 din 03.11.2020 inițiat de Primar prin Direcția Poliția Locală Târgu Mureș, *privind înființarea comisiei de avizare a cererilor de organizare a adunărilor publice la nivelul Consiliului Local Municipal Târgu Mureș*;

Ținând cont de raportul comisiilor de specialitate din cadrul Consiliului Local Municipal Târgu Mureș;

Având în vedere prevederile art.6, art.7 și **art. 8** din Legea nr.60/1991 privind organizarea și desfășurarea adunărilor publice , republicată;

În temeiul art.129 alin (1) și alin.(2) lit.a), alin.(7), lit.g., art.196 alin.(1) lit.a) din Ordonanța de Urgență a Guvernului nr.57/2019, privind Codul Administrativ;

**H o t ă r ă ș t e**:

**Art. 1.** Se aprobă înființarea comisiei **de avizare a cererilor de organizare a adunărilor publice la nivelul Consiliului Local Municipal Târgu Mureș.**

**Art. 2.** Se aprobă componența comisiei **de avizare a cererilor de organizare a adunărilor publice la nivelul Consiliului Local Municipal Târgu Mureș,**  după cum urmează :

- Soos Zoltan - Primarul municipiului Târgu Mureș – președinte ;

- Buculei Dianora Monica - Secretarul general al municipiului Târgu Mureș - membru;

- comisar șef Deaconescu Ciprian - Poliția Municipiului Târgu Mureș - membru;

- colonel Filipaș Tiberiu - Inspectoratul Județean de Jandarmi Mureș -membru

**Art.3.** Începând cu data prezentei hotărâri orice alte dispoziții anterioare referitoare la constituirea ori modificarea componenței comisiei **de avizare a cererilor de organizare a adunărilor publice la nivelul Consiliului Local Municipal Târgu Mureș** își încetează aplicabilitatea.

**Art.** **4.** Cu aducerea la îndeplinire a prevederilor prezentei hotărâri se încredințează primarul municipiului Târgu Mureș, secretarul general al municipiului Târgu Mureș, comisar șef Deaconescu Ciprian din cadrul Poliției Municipiului Târgu Mureș , precum și colonel Filipaș Tiberiu din cadrul Inspectoratului Județean de Jandarmi Mureș .

**Art.5.** În conformitatecu prevederile art.252 alin.(1) lit.(c) și ale art.255 din O.U.G.nr.57/2019 privind Codul administrativ, precum și ale art.3, alin.(1) din Legea nr.554/2004, privind contenciosul administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

**Art.6.** Prezenta hotărâre se comunică :

Soos Zoltan - Primarul municipiului Târgu Mureș;

Buculei Dianora Monica - Secretarul general al municipiului Târgu Mureș;

Poliția Municipiului Târgu Mureș;

Inspectoratul Județean de Jandarmi Mureș.

**Vizat de legalitate**

**p. Secretarul General al Municipiului Târgu Mureș**

**Director executiv D.J.C.A.A.P.L.**

**Buculei Dianora Monica**

**\*Actele administrative sunt hotărârile de Consiliu Local care intră în vigoare și produc efecte juridice după îndeplinirea condițiilor prevăzute de art.196 și urm.din O.U.G.nr.57/2019.**

**ROMÂNIA PROIECT**

**JUDEȚUL MUREȘ (nu produce efecte juridice)\***

**MUNICIPIUL TÂRGU-MUREȘ**

**DIRECȚIA POLIȚIA LOCALĂ Inițiator**

**PRIMAR**

**SOOS ZOLTAN**

**NR. \_\_\_\_\_\_\_ din \_\_\_\_\_\_\_\_\_\_**

**REFERAT DE APROBARE**

**privind înființarea comisiei de avizare a cererilor de organizare a adunărilor publice la nivelul Consiliului Local Municipal Târgu Mureș**

Libertatea cetățenilor de a-și exprima opiniile politice, sociale sau de altă natură, de a organiza mitinguri, demonstrații, manifestații, procesiuni și orice alte întruniri și de a participa la acestea este garantată prin lege.

Adunările publice - mitinguri, demonstrații, manifestații, competiții sportive, procesiuni și altele asemenea -, ce urmează să se desfășoare în piețe, pe căile publice ori în alte locuri în aer liber, se pot organiza numai după declararea prealabilă prevăzută de prezenta lege.

Adunările publice trebuie să se desfășoare în mod pașnic și civilizat, cu protecția participanților și a mediului ambiant, fără să stânjenească folosirea normală a drumurilor publice, a transportului în comun, cu excepția celor autorizate, funcționarea instituțiilor publice sau private, a celor de învățământ, cultură și sănătate, a unităților economice ori să degenereze în acțiuni turbulente de natură a pune în primejdie ordinea și liniștea publică, siguranța persoanelor, integritatea corporală, viața sau bunurile acestora ori ale domeniului public, și nu pot fi continuate după ora 23,00, caz în care intră sub incidența dispozițiilor [Legii nr. 61/1991](http://legislatie.just.ro/Public/DetaliiDocumentAfis/155343) pentru sancționarea faptelor de încălcare a unor norme de conviețuire socială, a ordinii și liniștii publice, republicată.

În acest context și cu aplicarea prevederilor art.6-8 din **Legea nr. 60 din 23 septembrie 1991 (\*republicată\*)privind organizarea și desfășurarea adunărilor publice se impune înființarea comisiei de avizare a cererilor de organizare a adunărilor publice la nivelul Consiliului Local Municipal Târgu Mureș, sens în care reiterăm :**

*Art.6.*

*„Pentru organizarea adunărilor publice solicitanții se vor adresa, în scris, primarului unității administrativ-teritoriale pe a cărei rază urmează să se desfășoare adunarea” .*

*Art.7 .*

*„Organizatorii adunărilor publice vor depune declarația scrisă la primăriile municipale, orășenești sau comunale pe al căror teritoriu acestea urmează să se desfășoare, cu cel puțin 3 zile înainte de data desfășurării acestora, în care trebuie să menționeze denumirea sub care este cunoscut grupul organizator, scopul, locul, data, ora începerii și durata acțiunii, traseele de afluire și defluire, numărul aproximativ al participanților, persoanele împuternicite să asigure și să răspundă de măsurile de organizare, serviciile pe care le solicită din partea consiliului local, a poliției locale și jandarmeriei (......)” .*

***Art. 8***

***„ Se înființează comisia de avizare a cererilor de organizare a adunărilor publice la nivelul tuturor consiliilor locale, formată din primar, secretarul comunei sau al orașului, după caz, reprezentanți ai poliției și ai jandarmeriei.(2) În cazuri justificate, cu acordul organizatorilor, comisiile de avizare pot să modifice unele elemente cuprinse în declarația prealabilă a acestora” .***

În aplicarea reglementării legale sus-enunțate și având în vedere cele expuse anterior , respectiv în scopul asigurării unui climat de ordine și liniște publică pe raza administrativ-teritorială a Municipiului Târgu-Mureș, în conformitate cu preved. art 196 , alin (1) din O.U.G. nr. 57/2019 privind Codul Administrativ, propunem spre dezbatere și aprobare Consiliului Local al Municipiului Târgu Mureș, proiectul de hotărâre alăturat .

**DIRECTOR EXECUTIV**

**Matiș Raul Dacian**

**\*Actele administrative sunt hotărârile de Consiliu Local care intră în vigoare și produc efecte juridice după îndeplinirea condițiilor prevăzute de art.196 și urm.din O.U.G.nr.57/2019.**